《资水桥》
宋代·张方

二里桥头车马行，灵龟背后玉龙横。涨泷往日惊河伯，砥柱千年要石兄。

资水右旋江会合，天台西直卦文明。吾心怵惕便施手，事所当为无问名。

作者简介：资州资阳人，字义立，号亨泉子。宁宗庆元五年进士。官简州教授，为诸生痛陈佛老之妄。历知邛、眉、果等州，迁直秘阁、四川制置使参议官。充利、夔、成都路提刑，劾墨吏、开新渠，疏陈时政之失。改帅汉中，以兵复天汉、武休、虎头之险，蠲钱三十万缗，米二千斛，给田以恤死节之家。官至尚书兵部郎。有《亨泉稿》。